open-index/open-wikipedia-markdown huggingface dataset:
Pandora (mesiac)

**Pandora**  alebo **Saturn XVII** je prirodzený vnútorný satelit Saturna. Objavený bol v roku 1980 z fotografií od sondy Voyager 1 a dočasne označený ako **S/1980 S 26**. Neskôr, v roku 1985 bol pomenovaný.

Pandora je vonkajším pastierskym satelitom prstenca F. Má viac kráterov ako mesiac Prometheus a najmenej dva krátery s priemerom minimálne 30 km.

Jej obežná dráha sa javí ako chaotická, čo je výsledkom pohybovej rezonancie s Prometheusom. Najväčšie zmeny v ich obežných dráhach sa prejavujú približne každých 6,2 rokov, keď sú Pandora a Prometheus v apside, pričom sa priblížia na vzdialenosť . Pandora má aj 3:2 pohybovú rezonanciu s mesiacom Mimas.

Z jej malej hustoty a vysokého albeda sa predpokladá, že Pandora je porézne ľadové teleso. V týchto číslach je ale množstvo nejasností, takže tieto informácie zatiaľ neboli úplne potvrdené.

## Gallery

Súbor:Pandora moon.jpg|*[[Voyager 2]]* fotografia mesiaca Pandora.
Súbor:Pandora - PIA07570.jpg|Pandora – fotografia sondy Cassini-Huygens z roku 2005. Na pozadí prstence Saturna
Súbor:Pandora PIA07632.jpg|Farebný snímok Pandory zachytený sondou Cassini z 5. septembra 2005


## Pozri aj
* Saturn
* Mesiace Saturna
* Prstence Saturna

## Externé odkazy
* NASA profil – Pandora  
* Planetárne spoločenstvo: Pandora 

## Iné projekty

## Zdroj

Kategória:Mesiace Saturna
Kategória:Astronomické objekty objavené v roku 1980
Atlas (mesiac)

**Atlas** alebo **Saturn XV** je prirodzený vnútorný satelit Saturna.

Bol objavený Richardom J. Terrileom v roku 1980 z fotografií sondy Voyager 1 a dostal dočasné označenie **S/1980 S 28**. V roku 1983 bol oficiálne pomenovaný.

Atlas je najbližším satelitom k vonkajšej hrane prstenca A a dlho sa predpokladalo, že je pastierkym satelitom tohto prstenca. Neskôr sa zistilo, že ním sú vzdialenejšie mesiace Janus a Epimetheus. V roku 2004 bol vo vnútri obežnej dráhy Atlasu objavený tenký prstenec s dočasným označením R/2004 S 1.

Fotografie s vysokým rozlíšením, ktoré urobila v roku 2006 sonda Cassini-Huygens ukazujú hladký mesiac s hranami miskovitého tvaru. Najlepším vysvetlením tejto nezvyčajnej štruktúry je akumulácia materiálu z prstenca na mesiaci, hlavne v oblasti rovníka z dôvodu tenkosti prstenca.

Atlas je značne rušený mesiacom Prometheus a menej mesiacom Pandora, čo vedie k odchylkám až do 600 km (~0,25°) z keplerovej obežnej dráhy s periódou približné 3 roky. Keďže obežné dráhy Prometheusa a Pandory sú chaotické, predpokladá sa, že Atlas môže byť tiež.

## Galéria

Súbor:Atlas Rev09.2x.jpg|Atlas, fotografia sondy Cassini z 8. júna 2005
Súbor:Atlas with rings.jpg|Atlas v porovnaní s A a B prstencami, Cassini
Súbor:Atlas - Voyager 1.jpg|Atlas, fotografia zachytená sondou Voyager 1
Súbor:PIA17206-SaturnMoon-Atlas-Flyby-20151206.jpg|Atlas, fotografia zo sondy Cassini z 6. decembra 2015


## Pozri aj
* Saturn
* Mesiace Saturna
* Prstence Saturna

## Externé odkazy
* NASA profil – Atlas  
* Planetárne spoločenstvo: Atlas 
* NASA – fakty  

## Zdroj

## Iné projekty

Kategória:Mesiace Saturna
Kategória:Astronomické objekty objavené v roku 1980
Albiorix (mesiac)

**Albiorix** je prirodzený satelit Saturna.

## Zdroj


Kategória:Mesiace Saturna
Kategória:Astronomické objekty objavené v roku 2000
Telesto (mesiac)

[náhľad|Telesto zachytený [Cassini (sonda)|sondou Cassini zo vzdialenosti 14 630 km]]
**Telesto** je prirodzený satelit Saturna. Je v dráhovej rezonancii 1:1 s mesiacmi Tethys a Calypso, čo znamená, že obieha v rovnakej vzdialenosti od planéty ako ony. Je to možné vďaka tomu, že Telesto je zachytený v jednom z libračných bodov oveľa väčšieho a hmotnejšieho Tethysu.

## Iné projekty

Kategória:Mesiace Saturna
Kategória:Astronomické objekty objavené v roku 1980
Pan (mesiac)

**Pan** (IPA:/ˈpæn/ PAN, grécky Πάν) je najvnútornejší prirodzený satelit Saturna. S rozmermi 35 km na šírku a  na výšku obieha v Enckeho medzere v Saturnových prstencoch. Jeho prítomonosť v prstencoch je dôvodom stáleho otvorenia Enckeho medzery.

## Predpoveď
thumb|left|Pan obiehajúci v Enckeho medzere
thumb|left|Elipsovitý tvar mesiaca Pan
Existencia mesiaca v Enckeho medzere bola prvýkrát predpokladaná v roku 1985 Jeffreym N. Cuzzim a Jeffreym D. Scarglem. Tento predpoklad bol založený na zvlnených okrajoch medzery čo naznačovalo gravitačné rušenie. V roku 1986 M. R. Showalter vyrátal obežnú dráhu a hmotnosť mesiaca. Dospel k názoru, že v Enckeho medzere sa nachádza iba jediné teleso.

Pan bol mesiac objavený 1° od predpokladanej polohy. Na výskum mesiaca boli použité obrázky zo sondy Voyager 2 a zistilo sa že mesiac bude možné jasne pozorovať na každom obrázku z rozlíšením ~/pixel. Voyager 2 vytvoril 11 obrázkov, ktoré spĺňali túto podmienku.

## Meno
Pan bol pomenovaný 16. septembra 1991 po bohovi Pan, a dostal označenie **Saturn XVIII**. Bol objavený v roku 1990 M. R. Showalterom a dostal dočasné označenie **S/1981 S 13**

## Galéria

Súbor:Pan (moon) edge-on.jpg|Pan na snímke Cassini zo 7. marca 2017
Súbor:Pan side view.jpg|Bočný pohľad sondy Cassini z 29. apríla 2006
Súbor:Pan from Voyager.png|Snímka sondy Voyager 2 z roku 1981 na ktorej bol Pan objavený


## Pozri aj
* Saturn
* Mesiace Saturna

## Externé odkazy
* Profil NASA - Pan  
* Spoločenstvo planét - Pan 

## Iné projekty

Kategória:Mesiace Saturna
Kategória:Astronomické objekty objavené v roku 1990
Paaliaq (mesiac)

**Paaliaq** je prirodzený satelit Saturna.

Kategória:Mesiace Saturna
Kategória:Astronomické objekty objavené v roku 2000
Kalypso (mesiac)

**Kalypso** alebo **Calypso** je prirodzený satelit Saturna. V roku 1980 ho z pozemného observátoria objavili Dan Pascu, 
P. Kenneth Seidelmann, William A. Baum a Douglas G. Currie. Dočasne bol pomenovaný ako **S/1980 S 25**.V roku 1983 bol pomenovaný podľa gréckej mytológie po Calypso. Je tiež označovaný ako **Saturn XIV** alebo **Tethys C**.

## Referencie

Kategória:Mesiace Saturna
Kategória:Astronomické objekty objavené v roku 1980
Ymir (mesiac)

**Ymir** (IPA:/ˈɪmɪr/) alebo **Saturn XIX** je retrográdny nepravidelný prirodzený satelit Saturna. Bol objavený Brettom J. Gladmanom v roku 2000 a dostal dočasné označenie S/2000 S 1 až do augusta 2003, kedy bol pomenovaný.

Z mesiacov, ktorým trvá obežná dráha viac ako tri pozemské roky, je Ymir najväčší. V priemere má približne 18 km.

Hlavná anomália mesiaca je 244,521°, argument perihélia je 22,668° a magnitúda je 21,7.

## Pozri aj
* Saturn
* Mesiace Saturna

## Externé odkazy
* MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 
* Saturnove známe mesiace  

Kategória:Mesiace Saturna
Kategória:Astronomické objekty objavené v roku 2000
Skathi (mesiac)

**Skathi** alebo **Skati** je prirodzený satelit Saturna. Je jedným z nepravidelných mesiacov Saturna v jeho severskej skupine satelitov. Objavil ho 23. septembra 2000 tím astronómov pod vedením Bretta Gladmana. Tím oznámil svoj objav 7. decembra 2000 spolu s ďalšími siedmimi satelitmi Saturnu, a to; Tarvos, Ijiraq, Thrymr, Siarnaq, Mundilfari, Erriapus a Suttungr. Mesiac bol pomenovaný po Skaðim, postave zo severskej mytológie, ako súčasť snahy diverzifikovať prevažne grécke a rímske názvy astronomických objektov.

Skathi trvá o niečo viac ako 725 dní, kým obehne okolo Saturna a odhaduje sa, že rotácia okolo svojej osi trvá 11,1 ± 0,02 hodiny. Obieha vo väčšej vzdialenosti od Saturnu ako mnohé iné satelity planéty, s veľkým sklonom a excentricitou obežnej dráhy a pohybuje sa v retrográdnom smere. O Skathi sa toho veľa nevie, pretože je to matný objekt. Okrem pozorovaní na Zemi ho pozorovala iba sonda *[[Cassini (sonda)|Cassini]]* a dokonca aj tieto merania boli vykonané vo vzdialenosti takmer 9,7 milióna kilometrov.

Otvorenou otázkou zostáva jeho pôvod. Jednou z možností je, že to bol pôvodne asteroid, ktorý sa vytvoril inde a bol zachytený gravitáciou Saturna, keď letel okolo planéty. Ďalšou možnosťou je, že to bola pôvodne časť jedného zo Saturnových mesiacov, ako je Féba, ktorá sa pri zrážke oddelila a stala sa nezávislým satelitom. Jeho fyzikálne zloženie nebolo určené, ale je známe, že má priemer asi 8 kilometrov a má nepravidelný tvar.

## Referencie

## Zdroj

Kategória:Mesiace Saturna
Kategória:Astronomické objekty objavené v roku 2000
Dolné Považie

**Dolné Považie** (**Dolnopovažský [[región cestovného ruchu]]**) alebo v niektorých textoch **Trnava a okolie** je slovenský región a región cestovného ruchu.

Ako región cestovného ruchu zahŕňa:
* okres Galanta
* okres Piešťany
* okres Šaľa
* okres Hlohovec
* okres Trnava
* z okresu Nové Mesto nad Váhom 4 juhovýchodné obce: Modrovka, Modrová, Stará Lehota a Nová Lehota. 

Územie susedí na severozápade so Záhorím, na severovýchode so Stredným Považím, na východe s Dolnou Nitrou, na juhu s Podunajskom a na juhozápade s regiónom Bratislava a okolie.

Kategória:Regióny na Slovensku
Titánia (mesiac)

**Titánia** alebo **Titania** je prirodzený satelit Urána a najväčší z jeho mesiacov. Objavil ho anglický astronóm nemeckého pôvodu William Herschel v roku 1787. Svoje meno dostala Titania podľa kráľovnej a manželky kráľa elfov Oberona zo Shakespearovej hry *[[Sen noci svätojánskej]]*.

Titánia je zložená z jednej polovice z vodného ľadu, zvyšok tvoria kremičitany (približne 30&nbsp;%) a látky na báze metánu (asi 20&nbsp;%). Najvýraznejší útvar na povrchu je veľký kaňon, ktorý niekoľkonásobne prevyšuje svojou veľkosťou Veľký kaňon v Colorade. Zdanlivá hviezdna veľkosť telesa v opozícii dosahuje 13,5.

## Referencie

Kategória:Mesiace Urána
Kategória:Astronomické objekty objavené v roku 1787
Kategória:Astronomické objekty objavené Williamom Herschelom
Amalthea

**Amalthea** alebo **Amaltea** môže byť:
* mesiac Jupitera, pozri Amaltea (mesiac)
* iné meno hviezdy Capella
* meno kozy, ktorej Rheia nechala pridájať malého Dia v gréckej mytológii, pozri Amaltheia (mytológia)

**Amalthea** je planétka, pozri 113 Amalthea
Prirodzená družica

right|thumb|Niektoré prirodzené družice slnečnej sústavy

**Prirodzená družica** alebo **prirodzený satelit** alebo **obežnica** je prírodné vesmírne teleso obiehajúce okolo iného vesmírneho telesa, napríklad planéty alebo hviezdy. Prirodzené družice telies menej hmotných ako sú hviezdy (teda planét, trpasličích planét, planétok...) sa nazývajú mesiace. 

## Pozri aj

* Prirodzený satelit slnečnej sústavy
* Umelá družica

Kategória:Slnečná sústava
Kašubsko

thumb|Kašubsko (Bernard Sychta)
thumb|Kašubsko (Jan Mordawski)

**Kašubsko** (po kašubsky: *Kaszëbë* alebo *Kaszëbskô*) je historická krajina v Poľsku v Pomoransku, ktorú obýva samostatný slovanský národ - Kašubovia. Detaily pozri pod Kašubovia.

## Iné projekty

## Externé odkazy
* Kaszubia 
* Kaschubei bei LitDok Ostmitteleuropa / Herder-Institut (Marburg) 

Kategória:Historická geografia
Kategória:Regionálna geografia
Murakami

**Murakami** môže byť:
* japonské priezvisko, napr.:
** Haruki Murakami
* japonský cisár, pozri Murakami (cisár)
Meteoroid

thumb|Meteorický dážď

**Meteoroid** je relatívne malý (od veľkosti zrnka piesku po balvan) fragment úlomkov v slnečnej sústave. Po vstupe meteoroidu do Zemskej atmosféry dochádza k svetelnému úkazu vytvorenému vďaka tlakom na vzduch (napriek všeobecnému názoru s tým trenie nemá nič spoločné) a následnej ionizácii čiastočiek vzduchu. Tento jav sa volá meteor alebo *padajúca hviezda*. Ak nejaká časť meteoru vydrží celú cestu dole na zemský povrch, nazýva sa meteorit.

Niekedy sa stáva, že teleso len preletí hornými vrstvami atmosféry Zeme a zasa sa vráti naspäť do kozmického priestoru. V takom prípade ide o tzv. dotyčnicový meteoroid.

## Pozri aj
* Bolid
* Meteorit
* Meteor
* Mikrometeoroid

## Iné projekty

## Referencie


Kategória:Medziplanetárna hmota
Bolid

**Bolid** je buď mimozemské teleso, ktoré dopadlo na povrch Zeme, alebo výnimočne jasný meteor podobný padajúcej ohnivej guli, bez ohľadu na to, či dopadol až na zemský povrch. Vo všeobecnosti sa za bolidy považujú meteory s jasnosťou väčšou ako mínus štyri magnitúdy (teda meteory jasnejšie ako planéta Venuša pri pohľade zo Zeme). Extrémne jasné bolidy (s jasnosťou vyše −20 magnitúd) sa zvyknú označovať aj ako **superbolidy**.

Pokiaľ sa používa v prvom význame, bolid môže explodovať pri dopade na zemský povrch, alebo v nízkej výške nad povrchom, a vytvorí tak veľký kráter. Je to všeobecný termín, ktorý neoznačuje podstatu dopadajúceho telesa, napr. či je to skalnatý alebo kovový meteorit, asteroid, ľadová kométa a podobne.

Od momentu, keď bol Chicxulubský bolid uvedený ako dôvod vyhynutia dinosaurov pred 65 miliónmi rokov, sú bolidy často označované ako príčiny veľkých klimatických zmien a masových vyhynutí. Žiadne ďalšie masové vyhynutia spojované s dopadmi mimozemských telies však neboli doteraz bezpečne zistené. Jedným z príkladov špekulácií, ktoré sú dnes veľmi populárne v alternatívnej geológii, je Tollmannov hypotetický bolid.
 
Známe dopady bolidov:

* Kráter Chicxulub na pobreží Yucatánu
* Barringerov kráter v Arizone, tiež známy ako *Meteor Crater*
* Tunguská udalosť na Sibíri
* Kráter v Chesapeake Bay
* Pád meteoritu 15. februára 2013 nad Čeľabinskom, pri ktorom sa zranilo vyše 1 200 ľudí

Iné známe bolidy:

* Bolid nad Česko-Slovenskom a Poľskom 13. októbra 1990

## Pozri aj

* Blízkozemský objekt
* Impaktný kráter
* Meteoroid
* Veľký denný bolid z roku 1972
* Prelet meteoroidu EN131090 nad Česko-Slovenskom a Poľskom

## Iné projekty

Kategória:Meteoroidy
Kategória:Planetológia
Hebrejské písmo (novšie)

**Hebrejské písmo** (resp. abeceda: **hebrejská abeceda**; hebr. , *alef-bet*) je súbor 22 písmen, ktoré sa používajú na písanie v biblickej aj modernej hebrejčine, ako aj v biblickej a talmudickej aramejčine. V prispôsobenej forme sa používajú na písanie v jazykoch, ktoré používali a používajú Židia v diaspóre, ako sú jidiš, ladino, židovská arabčina a skôr tiež napríklad slovanský lešon Kena’an.

## Delenie
(Novšie) hebrejské písmo sa delí na:
*hebrejské kvadrátne písmo
*rabínské písmo (raší)
*poľsko-nemecká kurzíva hebrejského písma
*iné kurzívy hebrejského písma
***novohebrejské písmo**

## Dejiny
Predchodcom novšieho hebrejského písma bolo starohebrejské písmo (kanaanske písmo), ktoré bolo príbuzné s fenickým písmom.

Starohebrejské písmo je predchodcom novšieho hebrejského písma iba historicky, vývojovo s ním však nesúvisí. Dejiny novšieho hebrejského písma sa totiž začali v 6. storočí pred Kr., počas babylonského exilu, keď začali Židia používať aramejské písmo, z ktorého sa v 3. storočí pred Kr. vyvinulo hebrejské kvadrátne písmo (synonymá: kvadráta, asýrske písmo), ktoré je už priamym predchodcom dnešného hebrejského písma a často sa dnešné hebrejské písmo označuje jednoducho ako hebrejské kvadrátne písmo. Podľa židovskej tradície však hebrejská abeceda obsahovala všetky písmená už za čias Mojžiša.

Pôvodne bola hebrejská abeceda spoluhlásková, čiže nedokázala vyjadriť samohlásky. Postupne boli zavedené spôsoby, ako samohlásky v texte vyznačovať; najprv používaním niektorých spoluhlások ako tzv. *matres lectionis*, neskôr osobitne  *samohláskovou punktáciou* (hebr. *nikud*).

## Písmená hebrejskej abecedy
V nasledujúcej tabuľke sú uvedené písmená hebrejskej abecedy. Ide o 22 spoluhlások. Niektoré spoluhlásky majú na konci slova odlišnú podobu. Koncová forma písmen je uvedená v druhom stĺpci. Všetky písmená hebrejskej abecedy môžu slúžiť zároveň aj ako číslice, číselná hodnota jednotlivých písmen je uvedená v treťom stĺpci. Tabuľka ďalej obsahuje mená jednotlivých písmen, rôzne druhy transliterácie a varianty výslovnosti.

Oficiálna slovenská transliterácia hebrejskej abecedy zatiaľ nebola stanovená. Transkripcia používaná pre potreby slovenskej Wikipédie je uvedená v tejto tabuľke: Wikipédia:WikiProjekt Transkripcia a transliterácia/Transkripcia hebrejčiny.

Prehľad:

## Iné projekty

Kategória:Hebrejská abeceda
Kategória:Písmo
1822

## Udalosti
* 7. september - vyhlásenie nezávislosti Brazílie od Portugalska

## Narodenia
[thumb|upright|[Louis Pasteur (* 27. december)]]
*2. január – Rudolf Clausius, nemecký matematik a fyzik († 1888)
*6. január – Heinrich Schliemann, nemecký archeológ († 1890)
* 15. február – Ján Rotarides, slovenský národný buditeľ, kultúrny pracovník a učiteľ († 1900)
* 16. február – Francis Galton, anglický psychológ, antropológ a matematik († 1911)
*4. marec – Jules Antoine Lissajous, francúzsky matematik († 1880)
* 12. marec – Jozef Karol Viktorin, slovenský kňaz, publicista, vydavateľ a národný buditeľ († 1874)
* 24. apríl – Janko Kráľ, slovenský básnik († 1876)
* 27. apríl – Ján Palárik, slovenský dramatik a publicista († 1870)
* 27. apríl – Ulysses S. Grant, generál a 18. prezident USA († 1912)
* 20. máj – Frédéric Passy, francúzsky ekonóm († 1885)
* 26. máj – Edmond de Goncourt, francúzsky spisovateľ, literárny kritik a vydavateľ († 1896)
*1. jún – Ján Francisci-Rimavský, slovenský básnik, prozaik, prekladateľ, publicista a politik († 1905)
* 17. jún – Ján Frivaldský, slovenský prírodovedec, zoológ – entomológ a múzejník († 1895)
* 20. júl – Gregor Mendel, moravský kňaz, prírodovedec a biológ († 1884)
* 25. júl – Jakub Grajchman, slovenský básnik a dramatik, pedagóg († 1897)
* 10. august – Ján Kalinčiak, slovenský spisovateľ a básnik († 1871)
* 12. august – Heinrich Louis d’Arrest, nemecký astronóm († 1875)
* 29. september – Peter Michal Bohúň, slovenský maliar († 1879)
*1. november – August Horislav Krčméry, slovenský evanjelický kňaz, náboženský publicista, kultúrno-osvetový pracovník († 1891)
* 10. december – César Franck, belgicko-francúzsky skladateľ a organista († 1890)
* 26. december – Štefan Marko Daxner, slovenský politik a národný buditeľ († 1892)
* 27. december – Louis Pasteur, francúzsky chemik a biológ († 1895)

## Úmrtia
[thumb|upright|[Percy Bysshe Shelley († 8. júl)]]
*5. február – Ali paša z Janiny, albánsky šľachtic, vojenský veliteľ a dobrodruh (* 1741/1744)
* 10. február – Albert Saský, tešínske knieža, mladší syn poľského kráľa a saského kurfirsta Augusta III. a Márie Jozefy Habsburskej (* 1738)
* 23. február – Gregor František Berzevici, uhorský šľachtic, ekonóm a osvietenec (* 1763)
*3. jún – René Just Haüy, francúzsky mineralóg (* 1743)
* 25. jún – Ernst Theodor Amadeus Hoffmann, nemecký romantický spisovateľ, hudobný skladateľ, dirigent, kritik, maliar a režisér (* 1776)
*8. júl – Percy Bysshe Shelley, anglický spisovateľ (* 1792)
* 19. august – Jean Baptiste Joseph Delambre, francúzsky astronóm, matematik a geodet (* 1749)
* 25. august – William Herschel, britský astronóm nemeckého pôvodu (* 1738)
* 13. október – Antonio Canova, taliansky klasicistický sochár (* 1757)
*2. november – Ferdinand Ochsenheimer, nemecký herec, spisovateľ a entomológ – lepidopterológ (* 1767)
*6. november – Claude-Louis Berthollet, francúzsky chemik a lekár (* 1748)


1822
1824

## Narodenia
* 8. január – Wilkie Collins, britský spisovateľ († 1889)
* 7. február – William Huggins, britský astronóm († 1910)
* 12. február – Dajánanda Sarasvatí, indický filozof, náboženský reformátor († 1883)
* 2. marec – Bedřich Smetana, český skladateľ († 1884)
* 4. marec – Gustáv Kazimír Zechenter-Laskomerský, slovenský spisovateľ-humorista († 1908)
* 9. marec – William Allingham, írsky básnik († 1889)
* 12. marec – Gustav Robert Kirchhoff, nemecký fyzik († 1887)
* 19. marec – William Allingham, írsky básnik († 1889) 
* 29. marec – Ludwig Büchner, nemecký filozof († 1899)
* 31. marec – Adela Ostrolúcka, slovenská zemanka, priateľka Ľudovíta Štúra († 1853)
* 11. máj – Jean-Léon Gérôme, francúzsky maliar a sochár († 1904)
* 26. jún – William Thomson, škótsko-írsky fyzik a vynálezca († 1907)
* 12. júl – Eugène Boudin, francúzsky maliar a popredný predstaviteľ impresionizmu († 1898)
* 27. júl – Alexandre Dumas mladší, francúzsky prozaik a dramatik († 1895)
* 4. september – Anton Bruckner, rakúsky skladateľ († 1896)

## Úmrtia
* 26. január – Théodore Géricault, francúzsky maliar a grafik (* 1791)
* 13. marec – Mária Lujza Bourbonská, etrúrska kráľovná a regentka ako manželka Ľudovíta Parmského, a vládnuca vojvodkyňa z Luccy (* 1782)
* 19. apríl – George Gordon Byron, anglický spisovateľ (* 1788)
* 19. júl – Agustín de Iturbide, mexický vojak, politik a cisár (* 1783)
* 20. júl – Maine de Biran, francúzsky filozof a politik (* 1766)
* 16. september – Ľudovít XVIII.,  francúzsky kráľ (* 1755)


1824
1825

## Udalosti
* 6. august – vyhlásenie nezávislosti Bolívie
* bola zhotovená prvá fotografia (Joseph Nicéphore Niépce)

## Narodenia
* 8. február – Henri Giffard, francúzsky inžinier, konštruktér prvej riaditeľnej vzducholode († 1882)
* 30. apríl – Samuel Bodorovský, slovenský národnokultúrny pracovník a úradník († 1891)
* 1. máj – Johann Jakob Balmer, švajčiarsky matematik († 1898)
* 4. máj – Thomas Henry Huxley, anglický lekár a biológ († 1895)
* 20. máj – George Phillips Bond, americký astronóm († 1865)
* 26. jún – Edward Vernon Harcourt, anglický prírodovedec a politik († 1891)
* 30. jún – Hervé, francúzsky operetný skladateľ († 1892)
* 1. august – Mikuláš Štefan Ferienčík, slovenský úradník, novinár a spisovateľ († 1881)
* 16. október – Juraj Langsfeld, slovenský revolucionár († 1849)
* 22. október – Friedrich von Schmidt, rakúsky architekt (†  1891)
* 25. október – Johann Strauss mladší, rakúsky hudobný skladateľ, "kráľ valčíkov" († 1899)
* 30. november – William-Adolphe Bouguereau, francúzsky maliar († 1905)
* 26. december – Ernst Felix Immanuel Hoppe-Seyler, nemecký fyziológ a chemik († 1895)

## Úmrtia
*4. január – Ferdinand I., prvý kráľ Kráľovstva oboch Sicílií (* 1751)
* 16. apríl – Henry Fuseli, švajčiarsky maliar a kritik umenia (* 1741)
* 18. apríl – Ladislav Bohuslav Bartholomeides, francúzsky spisovateľ, rytec, diplomat, správca Múzea v Louvri. (* 1754)
* 27. apríl – Dominique Vivant Denon, francúzsky spisovateľ, rytec, diplomat, správca Musée du Louvre (* 1747)
*7. máj – Antonio Salieri, taliansky hudobný skladateľ (* 1750)
* 19. máj – Henri de Saint-Simon, francúzsky utopický socialista a filozof (* 1760)
*8. jún – Jozef Ürméni, uhorský hodnostár a reformátor školstva (* 1741)
* 28. september – Barbara Krafftová, rakúska maliarka (* 1764)
*1. december – Alexander I., ruský cár (* 1777)
* 29. december – Jacques-Louis David, francúzsky maliar (* 1748)


1825
Administratívne členenie Poľska

thumb|right|Vojvodstvá
**Poľsko** sa od 1. januára 1999 hierarchicky delí na:
* 16 vojvodstiev (województwo), pozri vojvodstvo (poľská administratívna jednotka)
* 373 okresov (powiat), pozri okres (Poľsko)
* 2 489 obcí (gmina), pozri obec (Poľsko)
* obce sa ďalej skladajú zo šoltýstiev

## Externé odkazy
* turegion.pl - Poľské firmy členené podľa vojvodstiev.
Henry Bessemer

thumb|Bessemerov konvertor na výrobu ocele
Sir **Henry Bessemer** (* 19. január 1813, Charlton, Spojené kráľovstvo – † 15. marec 1898, Londýn) bol britský vynálezca.

Bol všestranným vynálezcom, ktorý získal 117 patentov. Zdokonalil čerpadlá a ventilátory a vymyslel napríklad postup na výrobu bronzového prachu, rôzne stroje (napríklad lisy na cukrovú trstinu), či druh sklárskej pece.

V roku 1854, zatiaľ čo Krymská vojna bola v plnom prúde, Bessemer vytvoril nový typ delostreleckého granátu. Jeho škrupiny boli ťažšie, než obvykle používajú delové gule, a mala špirálové drážky, ktoré sa jej umožňovali točiť a tak lepšie zasiahnuť cieľ. Bessemer predstavil svoj nápad na ministerstve vojny, ktoré to nezaujímalo. Keď sám Napoleon vyjadril o ne záujem počas večere s Bessemerom v Paríži, bol povzbudený, ale najprv musel prísť na spôsob, ako vyrábať hromadne štrukturálu oceľ, ktorá by sa mohla použiť na vytvorenie pevnejších hlavní pušky na podporu týchto ťažkých granátov. Toto ho motivovalo na najväčší úspech jeho života: Converter Bessemer.

Roku 1855 vyvinul spôsob výroby ocele v konvertore (besemerovanie), ktorý ho preslávil. Svoj stroj na výrobu ocele nazval Converter Bessemer. Converter Bessemer by mohla vyrobiť 30 ton vysoko kvalitnej ocele za pol hodiny. Onedlho nato si založil firmu s názvom Henry Bessemer & Co.

V roku 1879 bol za svoje vedecké zásluhy povýšený do šľachtického stavu.

## Iné projekty

Kategória:Anglickí fyzici
Kategória:Anglickí vynálezcovia
Kategória:Britskí inžinieri
Kategória:Členovia Kráľovskej spoločnosti
Harald August Bohr

**Harald August Bohr** (* 22. apríl 1887, Kodaň, Dánsko – † 22. január 1951, tamže) bol dánsky matematik a futbalista. Jeho mladší brat Niels Henrick David Bohr bol dánsky fyzik v oblasti atómovej a jadrovej fyziky, nositeľ Nobelovej ceny za fyziku.

Zaoberal sa teóriou funkcií, analytickou teóriou čísiel a najmä po roku 1925 vyvinul teóriu tzv. skoroperiodických funkcií založenú na Dirichletových radoch.

Bohr bol takisto vynikajúci futbalový hráč. Vyhral striebornú medailu na letnej olympiáde v 1908 s dánskou futbalovou reprezentáciou.

## Referencie


## Externé odkazy
* Bibliografia 
* Životopis

Kategória:Dánski matematici
Kategória:Dánski futbalisti
Kategória:Súrodenci vo vede
Kategória:Dánski strieborní olympijskí medailisti
Kategória:Osobnosti z Kodane
Niels Bohr

**Niels Henrik David Bohr** (* 7. október 1885, Kodaň, Dánsko – † 18. november 1962, Kodaň) bol dánsky fyzik v oblasti atómovej a jadrovej fyziky.

## Životopis
Bol riaditeľom Ústavu teoretickej fyziky v Kodani, v rokoch 1943 – 1945 emigroval do USA. V roku 1913 vyvinul na základe predstáv E. Rutherforda a kvantovej hypotézy M. Plancka a A. Einsteina tzv. Bohrov model atómu (prvý kvantový model atómu). V roku 1918 model rozšíril v princíp korešpondencie (dnes všeobecne označovaný ako staršia kvantová teória), čím sa mu podarilo svoju teóriu presadiť. V roku 1921 teoreticky vysvetlil periodickú sústavu prvkov na základe svojho modelu atómu rozšíreného A. Sommerfeldom. 

V roku 1927 v spolupráci s W. Heisenbergom, tvorcom maticovej mechaniky, predbežne ukončili vývoj kvantovej teórie vznikom tzv. kodanskej školy kvantovej teórie. Predovšetkým dospeli k názoru, že atomárne javy sú tak časticového ako aj vlnového charakteru. Škola zahŕňa aj Bohrov princíp komplementarity (javy v mikrosvete sú neurčité a nemožno ich opísať ako v klasickej fyzike), aplikovaný neskôr aj na filozofiu a biológiu. 

V roku 1935 sa začal zaoberať jadrovou fyzikou. Zaviedol napríklad pojem zložené jadro a vymyslel model (pieskového) vaku a kvapôčkový model jadra atómu. V roku 1939 spolu s inými fyzikmi objavil pre prax významné štiepenie jadra uránu.

V roku 1922 mu bola udelená Nobelova cena za fyziku za výskum atómovej štruktúry. Jeho syn Aage Niels Bohr (1922 - 2009) bol tiež významný fyzik, v roku 1975 dostal Nobelovu cenu za teóriu o štruktúre a deformáciách atómového jadra.

Dňa 18. novembra 1962 zomrel na zlyhanie srdca.

## Pozri aj
* Aage Niels Bohr

## Iné projekty

Kategória:Dánski filozofi
Kategória:Dánski fyzici
Kategória:Absolventi Københavns Universitet
Kategória:Absolventi University of Cambridge
Kategória:Nositelia Nobelovej ceny za fyziku
Kategória:Dánski nositelia Nobelovej ceny
Kategória:Držitelia Radu Pour le Mérite
Kategória:Držitelia Copleyovej medaily
Kategória:Filantropi
Kategória:Projekt Manhattan
Kategória:Členovia Pápežskej akadémie vied
Kategória:Členovia United States National Academy of Sciences
Kategória:Členovia Kráľovskej spoločnosti
Kategória:Členovia Kráľovskej švédskej akadémie vied
Kategória:Nositelia Radu čestnej légie
Kategória:Osobnosti na dánskych bankovkách
Kategória:Súrodenci vo vede
Kategória:Osobnosti z Kodane
Kategória:Rytieri Rádu slona
Carl Bosch

**Carl Bosch** (* 27. august 1874, Kolín nad Rýnom, Nemecko – † 26. apríl 1940, Heidelberg) bol nemecký chemik, inžinier a podnikateľ.

Od roku 1899 zamestnanec chemickej firmy BASF, od roku 1919 predseda predstavenstva firmy BASF, od roku 1925 predseda predstavenstva chemickej firmy I.G. Farbenindustrie.

V rokoch 1908 až 1913 vyvinul spolu s A. Mittaschom metódu veľkovýroby amoniaku (čpavku) na základe vysokotlakovej syntézy objavenej F. Haberom. Roku 1931 spolu s Friedrichom Bergiusom dostal Nobelovu cenu za to, že jeho objav prispel k rozvoju vysokotlakových metód v chémii (syntéza metanolu, výroba umelého kaučuku atď.)

## Iné projekty

## Externé odkazy
* Biografia na nobelprize.org

Kategória:Nemeckí chemici
Kategória:Nemeckí podnikatelia
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Osobnosti z Kolína nad Rýnom
Kategória:Nemeckí vynálezcovia
Jean-Baptiste Biot

**Jean-Baptiste Biot** (* 21. apríl 1774, Paríž, Francúzsko – † 3. február 1862, tamtiež) bol francúzsky fyzik a astronóm.

Bol členom všetkých troch Akadémií. V roku 1804 uskutočnil spolu s Gay-Lussacom prvý vedecký let balónu. V rokoch 18071808 pokračoval vo francúzskom stupňovom meraní až po Baleáry, neskôr až po Shetlandy.

Skúmal dvojlom a polarizáciu svetla a optickú aktivitu látok (založil sacharometriu), elektromagnetické pole, tepelnú vodivosť a tepelný tok. Formuloval aj teóriu chromatickej polarizácie a vynašiel polarimeter.

V roku 1820 ho spolu s Félixom Savartom preslávil Biot-Savartov zákon o magnetickom pôsobení elektrických prúdov.

Je po ňom pomenovaný nerast biotit.

## Dielo

* *Essai sur l'histoire des sciences pendant la révolution française* (Rozpravy o dejinách vied počas francúzskej revolúcie)
* *Traité élémentaire d'astronomie physique* (5 zväzkov a 5 atlasov) (Základné pojednanie o fyzickej astronómii)
* *Précis élémentaire de physique expérimentale* (Základný prehľad o experimentálnej fyzike)
* *Traité de physique expérimentale et mathématique* (4 zväzky) (Pojednanie o experimentálnej fyzike a matematike)
* *Mélanges scientifiques et littéraires* (3 zväzky) (Vedecké a literárne miscelaneá)

## Iné projekty

## Externé odkazy

* Catholic Encyclopedia article
* Jean-Baptiste Biot

 

Kategória:Francúzski astronómovia
Kategória:Francúzski fyzici
Kategória:Držitelia Radu Pour le Mérite
Kategória:Absolventi École Polytechnique
Kategória:Optici
Kategória:Členovia Académie des inscriptions et belles-lettres
Kategória:Členovia Francúzskej akadémie vied
Kategória:Členovia Francúzskej akadémie
Kategória:Členovia American Academy of Arts and Sciences
Kategória:Zahraniční členovia Kráľovskej spoločnosti
Kategória:Osobnosti z Paríža
Robert Bosch (osoba)

**Robert Bosch** (* 23. september 1861, Albeck, Nemecko – † 12. marec 1942, Stuttgart) bol nemecký podnikateľ, zakladateľ firmy Robert Bosch GmbH  vynálezca a strýko Carla Boscha.

V roku 1886 v Stuttgarte založil dielňu, z ktorej neskôr vznikla eseročka Bosch GmbH. Táto aj v sociálnej sfére pokroková firma (v roku 1906 zaviedla osemhodinový pracovný čas) vyrábala pre spaľovacie motory nízkonapäťové magnetické zapaľovače, ktoré Bosch vyvinul. Neskôr, v roku 1902, Bosch vymyslel vysokonapäťové magnetické zapaľovanie (Boschove zapaľovacie sviečky), ktoré boli veľmi dôležité pre moderné motory. Potom vymyslel aj iné elektrické časti motorových vozidiel, napríklad spúšťač. Jeho vozidlá mali ako prvé jednotne elektrickú výbavu.

V roku 1984 bol za svoje zásluhy uvedený do Automotive Hall of Fame.

## Referencie


## Iné projekty

## Externé odkazy
* Biografia

Kategória:Nemeckí podnikatelia
Kategória:Nemeckí vynálezcovia
Aage Niels Bohr

**Aage Niels Bohr** (* 19. jún 1922, Kodaň, Dánsko – † 8. september 2009, Kodaň), syn Nielsa Bohra, bol dánsky fyzik.

Zaoberal sa jadrovou fyzikou a kvantovou mechanikou. Spolu s B. R. Mottelsonom vyvinuli teóriu o štruktúre jadra, známu ako kolektívny model, ktorá umožňuje opísať kolektívny pohyb nukleónov (povrchové kmitania a rotácie atómových jadier), ktorý Bohr objavil roku v 1950, a deformácie atómového jadra. Za toto dostali v roku 1975 Nobelovu cenu za fyziku.

## Iné projekty

## Externý odkaz
* Aage Niels Bohr 

Kategória:Dánski fyzici
Kategória:Nositelia Nobelovej ceny za fyziku
Kategória:Dánski nositelia Nobelovej ceny
Kategória:Osobnosti z Kodane
Kategória:Osobnosti s ulicami
Hieronymus Bosch

**Hieronymus Bosch** (výslovnosť [Bos]), vlastným menom **Jeronimus** (zvaný **Jeroen**) **Bosch van Aken** (* okolo 1450, ’s-Hertogenbosch – † august 1516, tamže) bol holandský maliar. 

Prezývajú ho „diabolský maliar“. Maľoval pre španielskych vládcov. Veľa jeho malieb sa stratilo.

## Charakteristika diel
Na Hieronyma nadviazal Pieter Brueghel (1525/1530 - 1569). V minulosti sa ich diela často zamieňali a diela Pietra Brueghela na dlhú dobu zatlačili Hieronymove diela do úzadia.

Hieronymus bol autorom náboženských obrazov, v ktorých zobrazoval posledný súd, peklo, smrteľné hriechy atď. cez obludné a groteskné fantastické výjavy kresťanskej morálky. Najprv maľoval výjavy s niekoľkými veľkými postavami (čiže bežnú kultovú produkciu), potom prešiel k triptychom s veľkým počtom postavičiek a s obludnými bájnymi bytosťami, pričom však zobrazená krajina je verne spodobnená. Je prvým maliarom náladovej krajiny.

Mnohí ľudia sa pokúšajú dešifrovať jeho symboliku hľadaním súvislostí s mágiou, sektami, alchýmiou a podobne.

## Niektoré diela
* Sedem smrteľných hriechov (Museo del Prado) 
* Loď bláznov (Paríž, Louvre) 
* Podomový obchodník (Rotterdam, Museum Boymans-van Beuningen) 
* Nesenie kríža (Gent, Museum voor Schone Kunsten) 
* Il paradiso e l'ascesa all'empireo tavola (Benátky, Palác dóžov)

Triptychy: 
* Triptych s vozom sena (Madrid, Prado) 
* Záhrada rozkoší (Madrid, Prado) 
* Triptych s troma kráľmi (Klaňanie troch kráľov) (Madrid, Prado) 
* Pokušenie svätého Antonia (Lisabon, Museu Nacional de Arte Antiga) 
* Triptych s posledným súdom (Viedeň, Galerie der Akademie der Bildenden Künste)

## Galéria

Súbor:Jheronimus Bosch 011.jpg|Loď bláznov
Súbor:Boschverloren.png|Márnotratný syn
Súbor:BoschAdorationOfTheChildPainting.jpg|Zbožňovanie dieťaťa
Súbor:Adoration of the Magi Hieronymus Bosch autograph ca. 1470–75 (NY).jpg|Klaňanie troch kráľov
Súbor:ChristCarryingCrossBoschMadridVersion.jpg|Cesta na Kalváriu
Súbor:Hieronymus Bosch - Christ Mocked (The Crowning with Thorns) - Google Art Project.jpg|Korunovanie trním
Súbor:GardenED.jpg|Záhrada pozemských rozkoší


## Referencie


## Iné projekty

## Zdroj

Kategória:Narodenia v 15. storočí
Kategória:Úmrtia v 1516
Kategória:Holandskí maliari
William Lawrence Bragg

Sir **William Lawrence Bragg** (* 31. marec 1890, Adelaide, Austrália – † 1. júl 1971, Ipswich, Spojené kráľovstvo), syn Williama Henryho Bragga, bol britský fyzik, zakladateľ röntgenovej štruktúrnej analýzy a röntgenovej spektroskopie.

Spolu s otcom v roku 1913 vyvinuli Braggovu metódu (metódu otočného kryštálu) na určovanie kryštálovej štruktúry pomocou röntgenového žiarenia a na meranie vlnovej dĺžky. Metóda umožnila zistiť kryštálovú štruktúru mnohých anorganických látok, napr. diamantu či kamennej soli. Lawrence Bragg navyše formuloval Braggovu rovnicu (vyjadrujúcu podmienku pre ohyb monochromatického röntgenového žiarenia vlnovej dĺžky lambda na kryštáloch). Bragg takto umožnil zistenie atómovej štruktúry nerastov, zliatin a silikátov. Za tieto objavy dostal spolu s otcom roku 1915 Nobelovu cenu za fyziku. 

## Dielo
* *Atomic structure of minerals*
* *X-rays and crystal structure* (spolu s otcom)
* *The history of X-ray analysis*

## Iné projekty

Kategória:Britskí fyzici
Kategória:Nositelia Nobelovej ceny za fyziku
Kategória:Osobnosti z Adelaide
Kategória:Členovia Kráľovskej spoločnosti
Kategória:Britskí nositelia Nobelovej ceny
Kategória:Osobnosti na austrálskych poštových známkach
William Henry Bragg

Sir **William Henry Bragg** (* 2. júl 1862, Wigton, Spojené kráľovstvo – † 12. marec 1942, Londýn), otec Williama Lawrencea Bragga, bol britský fyzik, zakladateľ röntgenovej štruktúrnej analýzy a röntgenovej spektroskopie.

V rokoch 1935 – 1940 bol prezidentom Royal Society. Zaoberal sa najmä pohlcovaním a ionizáciou rádioaktívneho žiarenia v závislosti na vzdialenosti od zdroja žiarenia, schopnosťou materiálov brzdiť elektróny v závislosti od atómového čísla materiálu (tzv. Braggov-Grayov vzťah), röntgenovým žiarením, ktoré dlho považoval za prúd častíc.

Spolu so synom v roku 1913 vyvinuli Braggovu metódu (metódu otočného kryštálu) na určovanie kryštálovej štruktúry pomocou röntgenového žiarenia a na meranie vlnovej dĺžky. Metóda umožnila zistiť kryštálovú štruktúru mnohých anorganických látok, napr. diamantu či kamennej soli. Za tento objav dostali roku 1915 Nobelovu cenu za fyziku.

Napísal napríklad *Studies in radioactivity*, *X-rays and crystal structure* (spolu so synom), *The world of sound*, *Concerning the nature of things*, *Old trades and new knowledge*, *The universe of light*.

## Iné projekty

Kategória:Anglickí fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Prezidenti Kráľovskej spoločnosti
Kategória:Nositelia Radu za zásluhy (Spojené kráľovstvo)
Kategória:Držitelia Copleyovej medaily
Kategória:Držitelia Radu britského impéria
1874

## Udalosti
* 5. apríl – premiéra operety Netopier, jednej z najslávnejších operiet od Johanna Straussa ml.
* 31. máj – otvorením Lupkovského tunela bola dokončená Uhorsko-haličská železnica
* 9. október – založenie Svetovej poštovej únie

## Narodenia
* 21. január – Tadeusz Boy-Żeleński, poľský spisovateľ († 1941)
* 24. január – Sergej Danilovič Čornyj, ruský astronóm († 1956)
* 3. február – Gertrude Steinová, americká prozaička a literárna kritička nemeckého pôvodu († 1946)
* 15. február – Ernest Shackleton, britský polárny bádateľ († 1922)
* 26. marec – Oskar Nedbal, český dirigent a operetný skladateľ († 1930)
* 17. apríl – Ignác Gessay, slovenský novinár v amerických krajanských novinách († 1928)
* 25. apríl – Guglielmo Marconi, taliansky vynálezca, podnikateľ nositeľ Nobelovej ceny za fyziku za rok 1909 († 1937)
* 28. apríl – Karl Kraus, rakúsky spisovateľ († 1936)
* 29. máj – Gilbert Keith Chesterton, anglický spisovateľ, esejista a novinár († 1936)
* 28. júl – Ernst Cassirer, nemecký filozof († 1945)
* 10. august – Herbert Hoover, 31. prezident USA († 1964)
* 22. august – Max Scheler, nemecký filozof († 1928)
* 27. august – Carl Bosch, nemecký chemik, inžinier a podnikateľ († 1940)
* 12. október – Ferdinand Juriga, slovenský katolícky kňaz, národný buditeľ, politik, publicista († 1950)
* 18. október – Jozef Gregor Tajovský, slovenský prozaik a dramatik († 1940)
* 15. november – August Krogh, dánsky lekár a fyziológ, nositeľ Nobelovej ceny († 1949)
* 29. november – António Egas Moniz, portugalský neurológ a neurochirug, nositeľ Nobelovej ceny za fyziológiu alebo medicínu († 1955)
* 30. november – sir Winston Churchill, britský politik († 1965)
* 22. december – Franz Schmidt, rakúsky violončelista, klavirista, hudobný skladateľ a pedagóg († 1939)

## Úmrtia
* 26. január – Félix Édouard Guérin-Méneville, francúzsky entomológ (* 1799)
* 8. február – David Strauss, nemecký spisovateľ, filozof a teológ (* 1808)
* 9. február – Jules Michelet, francúzsky historik, profesor a archivár (* 1798)
* 17. február – Adolphe Quetelet, belgický astronóm, matematik, štatistik a sociológ (* 1796)
* 8. marec – Millard Fillmore, 13. prezident USA (* 1800)
* 18. máj – Gašpar Fejérpataky-Belopotocký, slovenský kultúrny pracovník (* 1794)
* 9. jún – Dionýz Michal Katona, slovenský pedagóg (* 1782)
* 21. jún – Anders Jonas Ångström, švédsky astronóm a fyzik (* 1814)
* 12. september – François Guizot, francúzsky historik, liberálny politik a premiér (* 1787)
* 7. december – Ján Fuchs, slovenský pedagóg a autor učebníc (* 1816)
* 23. december – Johan Wilhelm Zetterstedt, švédsky univerzitný profesor, prírodovedec a entomológ (* 1785)


1874
1862

## Udalosti
* Záplavy v obci Veľké Úľany

## Narodenia
* 3. február – Ján Kvačala, slovenský pedagóg († 1934)
* 11. apríl – William Wallace Campbell, americký astronóm († 1938)
* 26. apríl – Vladimír Makovický, slovenský bankár, podnikateľ a politik († 1944)
* 15. máj – Arthur Schnitzler, rakúsky prozaik, dramatik a lekár († 1931)
* 5. jún – Allvar Gullstrand, švédsky oftalmológ, nositeľ Nobelovej ceny za fyziológiu alebo medicínu († 1930)
* 7. jún – Philipp Lenard, nemecký fyzik († 1947)
* 2. júl – William Henry Bragg, britský fyzik († 1942)
* 6. júl – Auguste Prosper Daguillon, francúzsky botanik († 1908) 
* 14. júl – Gustav Klimt, rakúsky maliar († 1918)
* 22. august – Claude Debussy, francúzsky hudobný skladateľ († 1918)
* 29. august – Maurice Maeterlinck, belgický básnik a dramatik, nositeľ Nobelovej ceny za literatúru († 1949)
* 10. september – Frank Muller, americký astronóm († 1917)
* 11. september – O. Henry, americký spisovateľ († 1910)
* 25. september – Ján Vesel, slovenský advokát, verejný činiteľ († 1931)
* 1. október – Marie Henri Andoyer, francúzsky astronóm a matematik († 1929)
* 13. november – Oldřich Hemerka, slovenský skladateľ († 1946)

## Úmrtia
* 11. január – José Santos Guardiola, honduraský generál a prezident (* 1816)
* 21. január – Božena Němcová, česká spisovateľka (* 1820)
* 3. február – Jean Baptiste Biot, francúzsky fyzik a astronóm (* 1774)
* 6. máj – Henry David Thoreau, americký filozof a spisovateľ (* 1817)
* 29. máj – Henry Thomas Buckle, anglický historik a sociológ (* 1821)
* 28. august – Albrecht Adam, nemecký maliar (* 1786)


1862
Louis Braille

**Louis Braille** (vyslov Lui Braj) (* 4. január 1809, Coupvray, Francúzsko – † 6. január 1852, Paríž) bol francúzsky učiteľ a vynálezca slepeckého písma (Braillovo písmo). V skutočnosti Louis Braille upravil, zjednodušil a systematizoval už existujúce dvanásťbodové písmo Charlesa Barbiera, dôstojníka francúzskej armády. Znak, ktorý obsahoval dovtedy dvanásť bodov (boli usporiadané v dvoch stĺpcoch po dva body), Braille zjednodušil (odstránil šesť bodov) a vytvoril systém znakov, ktorých kombinácie postačovali na zápis všetkých znakov abecedy a číslic. Braillovo bodové písmo sa „ujalo“ až o niekoľko rokov po jeho smrti.

Oslepol vo veku 3 rokov nešťastnou náhodou. Desaťročného ho prijali do Ústavu slepcov v Paríži a ako nadaný žiak tam aj od svojich dvadsiatich rokov učil.

V roku 1829 vydal metodickú pomôcku *Postup pri písaní atď. pre potreby slepcov*, v ktorej predstavil vlastné slepecké písmo, ktoré sa vyznačovalo tým, že bolo oveľa jednoduchšie než tie predošlé. Dnes sa používa po celom svete, a to aj pre texty písané azbukou, arabským, čínskym písmom a pod.

Prvou knihou napísanou týmto písmom boli *Dejiny Francúzska* (1837). Braille roku 1838 napísal učebnicu aritmetiky a neskôr dal základy aj slepeckému notopisu (ako učiteľ hudby a vynikajúci hudobník).

## Iné projekty

Kategória:Francúzski vynálezcovia
Kategória:Osobnosti na argentínskych poštových známkach
Kategória:Osobnosti na brazílskych poštových známkach
Kategória:Osobnosti na českých poštových známkach
Kategória:Osobnosti na francúzskych poštových známkach
Kategória:Osobnosti na indických poštových známkach
Kategória:Osobnosti na slovenských poštových známkach
Kategória:Osobnosti na vatikánskych poštových známkach
Kategória:Úmrtia na tuberkulózu
Johan August Brinell

**Johan August Brinell** (* 21. november 1849, Bringetofta (kraj Jönköping), Švédsko† 17. november 1925, Štokholm, Švédsko) bol švédsky technik.

Bol jednou z vedúcich osobností švédskeho priemyslu spracovania železa a ocele. Vynašiel zariadenie na meranie tvrdosti kovov a zliatin (Brinellov tvrdomer), ktoré demonštroval na Parížskej svetovej výstave v roku 1900 vo forme prístroja na rýchle meranie tvrdosti (Brinellova tvrdosť) ocele.

## Iné projekty

Kategória:Švédski fyzici
Kategória:Švédski inžinieri
Kategória:Úmrtia na pneumóniu
Kategória:Strojní inžinieri
Gerolamo Cardano

**Gerolamo Cardano** (alebo **Girolamo/Geronimo Cardano** alebo ) (* 24. september 1501, Pavia, Lombardsko, Talianske kráľovstvo, Svätá rímska ríša nemeckého národa – † 20. september 1576, Rím, Pápežský štát) bol taliansky matematik, filozof a astrológ, ktorý v čase najväčšieho rozkvetu astrológie v rokoch 1450 – 1550 patril medzi tých, ktorí zároveň aktívne rozvíjali astronómiu. Jeden z hlavných predstaviteľov prírodnej filozofie obdobia renesancie.

Žil a učil v Miláne a Pavii, potom v Bologni. Roku 1570 ho zatkli pre údajné kacírstvo a zakázali mu učiť a publikovať. Odvtedy žil v Ríme.

Roku 1545 napísal *Ars magna*, v ktorej uverejnil postupy na riešenie rovníc tretieho stupňa, ktorých výsledkom sú takzvané Cardanove vzorce (postupy vymyslel žiak Niccola Fontana Tartaglia S. del Ferro), a postupy na riešenie rovníc štvrtého stupňa (Lodovico Ferrari).

Ako prvý sa zaoberal matematickou pravdepodobnosťou, opísal kardanový záves (=krížový záves; prvýkrát spomenutý Filónom Byzantským) a kardanový kĺb (krížový kĺb; takisto ho neobjavil Cardano).

V oblasti medicíny sa snažil tomuto oboru dať vedecký základ a zabezpečiť, aby pomáhala praktickému liečiteľstvu – zanechal veľa pozorovaní z oblasti patológie, teralógie a o infekčných chorobách.

V oblasti filozofie bol hylozoista, čiže svet je vraj naplnený prahmotou naplnenou dušou. Spájal panteizmus s novoplatónskym mysticizmom.

Bol aj známym astrológom. Napísal knihy o metoskopii a astrológii a bol dvorným astrológom Joachima I. von Brandenburg.

## Pozri aj

* Cardanova mriežka

Kategória:Narodenia v 1501
Kategória:Úmrtia v 1576
Kategória:Astrológovia
Kategória:Talianski matematici
Kategória:Talianski astronómovia
Kategória:Talianski filozofi
Kategória:Talianske osobnosti v medicíne
Kategória:Absolventi Padovskej univerzity
Nicolas Léonard Sadi Carnot

**Nicolas Léonard Sadi Carnot** (* 1. jún 1796, Paríž – † 24. august 1832, tamže), syn Lazara Carnota, bol francúzsky fyzik, matematik a inžinier.

V roku 1824 napísal svoje významné dielo *Réflexions sur la puissance motrice du feu et sur les machines propres à développer cette puissance* (Úvahy o hybnej sile ohňa a o strojoch vhodných na vyvinutie tejto sily),  ktoré bolo významné pre termodynamiku, najmä pre teóriu tepelných strojov (hlavne parných strojov), a v ktorom zaviedol Carnotov cyklus (Carnotov obeh, Carnotov proces). K názoru, že teplo vyplýva z pohybu častíc dospel až neskôr a vtedy aj vypočítal ako prvý mechanický ekvivalent tepla.

## Iné projekty

Kategória:Narodenia v 1796
Kategória:Úmrtia v 1832
Kategória:Francúzski fyzici
Kategória:Osobnosti z Paríža
Kategória:Absolventi École Polytechnique
Lazare Nicolas Marguerite Carnot

Gróf **Lazare Nicolas Marguerite Carnot** (* 13. máj 1753, Nolay, Francúzsko – † 2. august 1823, Magdeburg), otec Nicolasa Léonarda Sadiho Carnota, bol francúzsky štátnik, matematik, tvorca francúzskej revolučnej armády a vojenský spisovateľ.

## Matematik
Jeho snahou bola syntetická geometria (opak analytickej geometrie založenej na algebre, najmä súradniciach). Zaoberal sa elementárnou a projektívnou geometriou i mechanikou.

Napísal napríklad *Essai sur les machines en général* (Rozprava o strojoch vo všeobecnosti), *Œuvres mathématiques* (Matematické diela) , *Géométrie de position* (Geometria postavení), *Principes fondamentaux de l'équilibre* (Základné princípy rovnováhy) , *De la défense des places fortes* (O obrane opevnených miest)

## Politik
Bol dôstojník-inžinier, od roku 1792 zvolený do Konventu v rámci Francúzskej revolúcie, v roku 1793 zorganizoval prvé levée en masse (masové povolanie do zbrane mladých slobodných 18- až 25-ročných Francúzov) v dejinách, vytvoril francúzske revolučné vojsko (menoval generálov, pripravoval bojové plány). 

Neskôr sa zúčastnil zosadenia Robespierra, potom bol členom Direktória, v roku 1797 musel utiecť do Nemecka pre podozrenie, že je rojalista. Roku 1800 ho zavolali späť a stal sa ministrom vojny, čoskoro rezignoval ako odporca Napoleona. Neskôr bol členom Tribunálu, neskôr bol poverený obranou Antverp, počas Stodňového cisárstva bol ministrom vnútra, potom ho vyhnali z Francúzska, žil vo Varšave a Magdeburgu.

## Iné projekty

Kategória:Francúzski matematici
Kategória:Francúzski politici
Luther Burbank

**Luther Burbank** (* 7. marec 1849, Lancaster, Massachusetts, USA – † 11. apríl 1926, Santa Rosa, Kalifornia) bol americký šľachtiteľ rastlín.
Zaoberal sa pestovaním nových odrôd ovocia, zeleniny a obilia, čím prispel k štúdiu genetiky.

Z dedičstva po otcovi v kúpil roku 1870 v Lunenburgu 6,9&nbsp;hektárový pozemok. V roku 1875 sa odsťahoval do Santa Rosy v kalifornskom okrese Sonoma a založil experimentálne záhrady. I keď nebol vysokoškolsky vzdelaný, vyšľachtil asi 800 kultivarov. Svojimi beztŕňovými kultivarmi opuncií umožnil novú etapu vo využití tohto kaktusu. Najviac úspechov dosiahol v šľachtení kôstkovíc.

Zaujímavosťou je obraz *Luther Burbank* od mexickej maliarky Fridy Kahlo.

V Medzinárodnom registri mien rastlín má skratku Burbank.

## Referencie


## Iné projekty

## Externé odkazy
* Biografia
* ''Gemälde'' 

Kategória:Biológovia USA
Kategória:Záhradníci
Kategória:Šľachtitelia
Kategória:Osobnosti z Massachusetts